**Odporúčaný obsah oponentského posudku**

**v inauguračnom konaní**

Oponent vypracuje písomný posudok k predloženej žiadosti o získanie titulu profesora do troch mesiacov od vymenovania za oponenta.

Posudok oponent doručí v dvoch vyhotoveniach, ktoré podpíše a zašle príslušnému referátu pre vedu na fakulte. Súčasne zašle príslušnému referátu aj elektronickú verziu posudku.

Oponentský posudok je zaevidovaný v systéme MAIS spôsobom, ktorý určí fakulta.

Oponent vo svojom posudku objektívne zhodnotí predložené podklady, pričom sa v posudku vyjadrí najmä:

* 1. k pedagogickej činnosti uchádzača,
  2. k vedecko-výskumnej/umeleckej činnosti uchádzača (zhodnotenie publikačnej, projektovej činnosti a pod.),
  3. k ostatným kritériám pre udelenie titulu profesor,
  4. k osobnosti uchádzača ako uznávanej osobnosti v odbore, k vedeckej škole uchádzača a jeho vplyvu na vývoj odboru,
  5. prípadne uvedie otázky, na ktoré má uchádzač zodpovedať v rámci rozpravy po prečítaní posudkov oponentov, a
  6. stručný záver posudku (odporúčanie alebo neodporúčanie návrhu na vymenovanie uchádzača za profesora).